El ple aprova la proposta de Govern de destinar més de 12 milions d'euros a obres per millorar Paterna
27/10/2016

# El ple aprova la proposta de Govern de destinar més de 12 milions d'euros a obres per millorar Paterna

[![Momento de la votación de la modificacion de crédito en el pleno](/images/noticias/2016/10/pleno-octubre.jpg)](/images/noticias/2016/10/pleno-octubre.jpg)

27.10.2016

L'Equip de Govern ha portat al ple de hui una modificació de crèdit per realitzar un nou de programa d'obres en tots els barris per millorar instal•lacions i serveis públics que contempla gairebé una trentena d'actuacions

El Ple de l'Ajuntament de Paterna ha aprovat hui la proposta plantejada per l'Equip de Govern de destinar 12.749.520 euros a la realització de una trentena d'actuacions per seguir millorant el municipi.

Aquestes millores formen part del II Pla Transforma, el nou programa municipal d'obres financerament sostenibles dissenyat per transformar la localitat, modernitzar les infraestructures municipals i crear altres noves i, en definitiva, millorar la qualitat de vida de tots els habitants de Paterna, pels qui totes aquestes intervencions no suposaran sobrecost algu.

Durant la seua intervenció, l'Alcalde de Paterna, Juan Antonio Sagredo ha indicat que “sempre que puguem, anem a dedicar més diners a obres que a bancs perquè el PP ens ha deixat un poble i unes infraestructures que s’ens cauen literalment”.

Per la seua banda, la regidor d'Hisenda, Eva Pérez ha recordat que “entre les actuacions contemplades amb aquests diners destaca la implantació de mesures de seguretat en tots els passos a nivell, l'eliminació de dos d'ells i la construcció d'unpas inferior en el de la carretera de Manises, la construcció d'un Refugi Municipal d'Animals, la creació de més de 300 places d'aparcament, la urbanització de l'entorn de les Cuevas i la Torre, la creació d'una ruta biosaludable a La Canyada o la realització de més d'una vintena d'intervencions per millorar les infraestructures esportives i crear altres noves com una pista d'atletisme o un camp de rugbi”.

Amb aquest II Pla Transforma Paterna l'equip de govern de Paterna vol seguir atenent reivindicacions veïnals i destinant recursos a la millora del municipi. Aquest programa d'obres complementa al I Pla Transforma que l'Executiu paterner està duent a terme durant aquest últim any i que permetrà dur a terme al poble 15 grans projectes entre els quals destaquen la millora de pluvials, el reasfaltat de centenars de carrers de tots els barris i polígons industrials, la finalització del Centre Cívic de Santa Rita, la peatonalització de la Plaça del Poble, la remodelació de la piscina municipal o la rehabilitació del Calvari.